Izvađeno iz: 
Rječnik biblijske teologije, Xavier Leon-Dufour, Kršćanska sadašnjost, Zagreb, 1993. 


U rječniku se koristi ime Jahve koje je ovdje zamijenjeno imenom Gospodin. 

U rječniku se koriste biblijski citati (samo kratice). Biblijski tekstovi preuzeti su iz internetskog 
izdanja Biblije u prijevodu Ivana Šarića i napisani su kosim slovima. 
https://archive.org/details/biblija-za_pretrazivanje_i_proucavanje_ivan_saric 


Tekst iz rječnika je napisan podebljanim ili masnim slovima. 


Slika je preuzeta: 
https://archive.org/details/mma_fall_of_man_adam_and__eve_364789 


Adam i Eva, naslikano oko 1514. 


ODGOVORNOST 


Čovjek postaje svjestan vlastitih odgovornosti dosižući odraslu dob, a čovječanstvo razvijajući 
svoju kulturu: to je jedan od velikih ljudskih problema koji nipošto nije tuđ Bibliji. Međutim, 
ovdje ga možemo samo usput nabaciti, jer je ovaj članak usredotočen na odgovornost čovjeka 
pred Bogom, gledanu pod nekoliko bitnih vidova. 


1. Po jednom čovjeku grijeh uđe u svijet (Rim 5,12).- 


(Rim 5,12) 

12 

Zato kao što po jednome čovjeku uđe u svijet grijeh, i po grijehu smrt, i tako smrt prijeđe na sve 
ljude, jer svi sagriješiše, 


- Izvještaj o Adamovu grijehu (Post 2-3) sačinjen je radi odogovra na ovo temeljno pitanje: 
tko je odgovoran za surovost života, za smrt? 


(Post 2-3) 

Postanak, glava 2 

1 

Tako se dovrši nebo i zemlja i sva vojska njihova. 

Ž 

Sedmi dan bio je dovršio Bog djelo svoje, što ga stvori. On počinu sedmi dan od svega djela 
svojega, što ga je bio stvorio. 

3 

I blagoslovi Bog sedmi dan i proglasi ga svetim, jer taj dan počinu od svega djela svojega, što ga 
je bio stvorio i učinio. 

4 

To je opis postanja neba i zemlje, kad su bili stvoreni. U vrijeme, kad Gospod Bog stvori zemlju i 
nebo, 

5 

Nije još bilo na zemlji nikakva grmlja poljskoga, i na poljima nije još raslo nikakvo bilje, jer 
Gospod Bog nije još pustio dažda na zemlju i nije još bilo ljudi, da obrađuju zemlju. 

6 

No dizala se je magla iz zemlje i natapala je svu površinu tla. 

JA 

Tada načini Gospod Bog čovjeka (Adama) od praha zemaljskoga i udahnu mu u lice duh života. 
Tako postade čovjek živo biće. 

8 

Tada zasadi Gospod Bog daleko na istoku vrt u Edenu i stavi tamo čovjeka, kojega je bio načinio. 
9 

I dade Gospod Bog, te niče iz zemlje svakojako drveće, ugodno za pogled i dobro za jelo, i drvo 
života usred vrta i drvo spoznanja dobra i zla. 

310 

Od Edena dolazila je rijeka, da natapa vrt, i ona se kod izlaza iz njega dijelila u četiri otoke. 

11 

Prva se zove Pišon, koja teče pokraj cijele zemlje Havile, gdje ima zlata. 

12 

Zlato je ove zemlje izvrsno; a tamo ima i bdelija i oniksa kamena. 


13 

Druga se rijeka zove Gihon, koja teče pokraj cijele zemlje Kuš. 

14 

Treća se rijeka zove Tigris, koja teče istočno od Asirije. Četvrta je rijeka Eufrat. 

13 

Uze dakle Gospod Bog čovjeka i stavi ga u vrt edenski, da ga obrađuje i goji. 

16 

A dade Gospod Bog čovjeku ovu zapovijed: "Sa svakoga drveta u vrtu smiješ jesti; 

17 

Samo s drveta spoznanja dobra i zla ne jedi, jer čim bi jeo s njega, morao bi umrijeti." 

18 

Tada reče Gospod Bog: "Nije dobro čovjeku, da je sam. Načinit ću mu pomoćnicu, koja mu 
pristaje." 

19 

I dovede Gospod Bog sve životinje zemaljske i sve ptice nebeske, što ih bio načinio od zemlje, pred 
Adama, da vidi, kako će ih nazvati. Kako Adam nazove živa bića, onako će se zvati. 

20 

Adam nadjenu dakle imena svoj stoci i pticama nebeskim i svima životinjama zemaljskim; ali se 
Adamu ne nađe među njima pomoćnica, koja bi mu pristajala. 

21 

Zato Gospod Bog pusti dubok san na Adama, i dok je on spavao, uze mu jedno rebro i ispuni 
mjesto opet mesom. 

22 

Gospod Bog načini ženu od rebra, što ga je bio uzeo čovjeku, i dovede je k čovjeku. 

23 

Tada Adam reče: "Ta je napokon kost od kostiju mojih i meso od mesa mojega. Ona će se zvati 
žena, jer je uzeta od čovjeka." 

24 

Zato ostavlja muž oca i mater i prianja za ženu svoju, i budu jedno tijelo. 

23 

Oboje, Adam i žena njegova, bili su goli, pa ipak se nijesu stidjeli jedan od drugoga. 


Postanak, glava 3 

d 

Zmija je bila lukavija od svih životinja zemaljskih, što ih je bio učinio Gospod Bog. Ona reče ženi: 
"Je li doista rekao Bog: 'Ne smijete jesti ni s kojeg drveta u vrtu'?" 

Ž 

Žena odgovori zmiji: "Od plodova drveća u vrtu smijemo jesti. 

3 

Samo od plodova drveta, što stoji usred vrta, zapovjedio je Bog: 'Od toga ne smijete jesti, pa ni 
dotaknuti ga, inače morate umrijeti. ' " 

4 

Zmija reče ženi: "Nikako nećete umrijeti, 

s) 

Dapače zna Bog, da će vam se otvoriti oči, čim budete jeli s njega, i da ćete postati kao Bog, kad 
spoznate, što je dobro i zlo." 

6 

Sada istom vidje žena, kako je plod drveta dobar za jelo i ugodan za pogled, i kako je plod drveta 
poželjan, jer daje spoznanje. I ona uze od njegova ploda i jede; i mužu svojemu, koji je bio uz nju, 
dade od njega, i on isto jede. 


7 

Tada se obadvima otvoriše oči, i oni opaziše, da su bili goli. Zato spletoše lišće smokvino i načiniše 
sebi od njega pregače. 

8 

A kad začuše sušanj koraka Gospoda Boga, koji je hodio po vrtu za dnevnog vjetrića, skriju se oni, 
Adam i žena njegova, pred Gospodom Bogom među grmenjem u vrtu. 

9 

A Gospod Bog viknu Adama i upita ga: "Gdje si?" 

10 

On odgovori: "Kad začuh sušanj koraka tvojih u vrtu, uplaših se, jer sam gol, pa sam se skrio." 

11 

Tada upita on: "Tko ti je rekao, da si gol? Da nijesi možda jeo s drveta, s kojega ti zabranih jesti?" 
kŽ 

Adam odgovori: "Žena, koju si mi dao da bude uz mene, ona mi dade s drveta, i jedoh." 

513 

I Gospod Bog upita ženu: "Zašto si to učinila?" Žena odgovori: "Zmija me zavede; zato sam jela." 
14 

Tada reče Gospod Bog zmiji: "Jer si to učinila, da si prokleta među svom stokom i svima 
životinjama zemaljskim! Na trbuhu ćeš svojemu puzati i prah ćeš jesti sve dane života svojega! 

1 

Neprijateljstvo ću staviti između tebe i žene, između roda tvojega i roda njezina. On će ti satrti 
glavu; a ti ćeš ga raniti na peti." 

16 

Ženi reče: "Mnoge ću ti muke umnožiti, kad zatrudniš. U bolovima ćeš rađati djecu, a ipak ćeš 
žudjeti muža svojega, koji će ti biti gospodar." 

f7 

Adamu reče: "Jer si popustio molbi žene svoje i jeo s drveta, za koje sam ti zapovjedio: 'Ne smiješ 
jesti s njega', to neka je prokleta zemlja zbog tebe; s mukom ćeš se od nje hraniti sve dane života 
svojega. 

18 

Irnje i korov rađat će ti, i ti ćeš jesti zelje poljsko. 

19 

U znoju ćeš lica svojega jesti kruh, dok se ne vratiš u zemlju, od koje si uzet, jer prah si i u prah se 
vraćaš." 

20 

Adam nadjenu ženi svojoj ime Eva; jer postade mati svima živima. 

21 

A načini Gospod Bog Adamu i ženi njegovoj haljine od kože i obuće ih u njih. 

22 

Tada reče Gospod Bog: "Eto, čovjek sad postade kao jedan od nas, tako da spoznaje, što je dobro i 
zlo. Da sada samo on ne pruži ruku svoju i također ne uzme s drveta života i jede i vječno živi!" 

23 

Zato ga progna Gospod Bog iz vrta edenskog, da obrađuje zemlju, od koje je bio uzet. 

24 

I kad je bio prognao Adama, postavi istočno od vrta edenskog kerubine s mačem ognjenim, iz 
kojega se vijao plamen, da čuvaju put k drvetu života. 


Odgovor izriče Pavao: za to nije odgovoran Bog, već ljudski čin koji je omogućio da se 
razmaše nadljudska moć grijeha. Taj je čin djelimice ali stvarno odgovoran za zlo u svijetu. 
Odgovor je šokantan, nečuven. Za velike religije u susjedstvu Izraela zlo je jednako staro kao 
i svijet i bogovi; ono je od bogova prešlo na ljude. I ljudi i bogovi - svi su, dakle, istodobno 
odgovorni i neodgovorni; oni su svi ono što jesu: raznoliko dozirana mješavina dobra i zla. 
Biblija, naprotiv, govoreći o dobrom Bogu, o dobrom stvoru, 0 zlu koje se javlja tek poslije 
stvaranja, prebacuje odgovornost za zlo na stvorene slobode. 


Ta odgovornost nadilazi ljudsku mjeru. Biblijski izvještaj to zna jer pojavu grijeha pripisuje 
Napasniku. Ali on zna i ovo: mada odgovornost nadilazi čovjekove sile, čovjek se uza svu 
svoju grešnost nje ipak ne može odreći. Svaki grešnik može na tim stranicama naći i zlu kob 
kojom se iz njegovih grijeha rađa zlo što ga on nije htio i točnu sliku svojih prijestupa kao 
mješavine slabosti (usp. put) i zloće. Na njima može otkriti vlastiti dio odgovornosti u zlu 
svijeta. 


2. Ja sam grijeh upoznao samo po Zakonu (Rim 7,7). 


(Rim 7,7) 

7 

Što ćemo dakle reći? Je li zakon grijeh? Bože sačuvaj! Nego ja grijeha nijesam poznao osim po 
zakonu; jer nijesam znao za požudu, da zakon nije govorio: "Ne želi!" 


- Zakon je za Izrael bio Bogom dani "'odgajatelj"' (Gal 3,24). 


(Gal 3,24) 
24 
Tako je zakon bio čuvar naš do Krista, da se vjerom opravdamo. 


On ga je duboko oblikovao za osjećaj odgovornosti. Govoreći: '""Ovo čini... ono ne čini...", 
Zakon je svakog Izraelca suočavao s njegovim odgovornostima i dokazivao mu da je u stanju 
preuzeti ih. Ukazujući na različitost okolnosti, na utjecaj namjera, izoštravao mu je savjest. 
Pokazujući kako Bog hoće dobro, a osuđuje zlo, pridavao je njegovim činima beskrajnu 
vrijednost. Povezujući Zakon sa Savezom, pretvarao je sav život u izbor za Boga ili protiv 
njega. Pogani su, dakako, kadri i "'bez zakona"' spoznati "'u svojim srcima" svoje 
odgovornosti (Rim 2,15). 


(Rim 2,15) 

15 

Oni dokazuju, da je ono, što zakon zapovijeda, napisano u srcima njihovim. Savjest njihova 
svjedoči im, i misli, koje se među sobom tuže ili i brane, 


Ali Zakon je Izraela učinio "'mudrim i pametnim" narodom među svima, (Pnz 4,6), svjesnim 
ozbiljnosti ljudskih čina. 


(Pnz 4,6) 

6 

Držite i izvršujte ih, jer to će vas u očima poganskih naroda učiniti mudrima i razumnima. Kad oni 
čuju sve te zakone, reći će: Doista, taj veliki narod mudar je i razuman narod. 


3. Upoznaj što si učinio (Jr 2,23). - Što je Zakon općenito proglašavao, proroci konkretno daju 
do znanja ovom ili onom nesavjesnom vladaru ili narodu koji je u zabludi, te ih suočuju s 
njihovim odgovornostima. 


(Jr 2,23) 
23 

"Kako možeš samo reći: 'Nijesam se zamrljao, nijesam trčao za baalima!' Pogledaj svoje poslove u 
dolini! Promisli, što si učinio! Ti si brzonoga deva, koja trči sad amo, sad tamo, 


Od Samuela i Natana (1 Sam 3,13 sl; 2 Sam 12,10 sl ) pa do posljednjeg od Izaijinih baštinika 
(Iz 59,8 sl), proroci gotovo uvijek nastupaju polazeći od već prisutnih ili predvidivih nesreća: 
"Jer ste počinili to i to zlo, to i to zlo vas očekuje..." Svaka je nacionalna katastrofa za njih 
prigoda za oštriji pogled na odgovornost naroda. 


(1 Sam 3,13 sl 

13 

Ja sam mu dao javiti, da sam odsudio kuću njegovu zauvijek za zlodjela njegova. On je znao, da 
me sinovi njegovi sramote, pa ih ipak nije kaznio. 

14 

Zato se zakleh kući Elijevoj: "Nikad se zlodjela kuće Elijeve neće očistiti žrtvama ili prinosima. " 


(2 Sam 12,10 sl) 

10 

Zato se neće nikada odmaći mač od kuće tvoje, jer si prezreo mene i uzeo ženu Hitejina Urije sebi 
za ženu. 

11 

Ovako veli Gospod; Evo, ja ću dati, da po tvojoj vlastitoj kući dođe zlo na te. Uzet ću ti žene tvoje 
pred tvojim očima i dat ću ih drugome. On će na vidiku sunca tamo zlo činiti sa ženama tvojim. 

12 

Ti si doduše činio tajno, ali ću ja ovu prijetnju izvesti pred očima svega Izraela i na bijelom danu." 
13 

Tada reče David Natanu: "Sagriješih Gospodu." Natan odgovori Davidu: "I Gospod je tebi 
oprostio grijeh tvoj. Nećeš umrijeti. 


(Iz 59,8 sl) 

8 

Za put mira ne znaju oni, nema pravice na kolotečinama njihovim. Sami idu samo krivim stazama, 
i tkogod ide po njima, ne zna za mir 

9 

Zato je sud daleko od nas i spasenje ne dolazi do nas. Čekamo svjetlost, ali gle, tmina je, bijeli 
dan, ali putujemo po mraku. 

10 

Kao slijepci pipamo zid, tumaramo okolo, kao da nemamo očiju. Spotičemo se u po bijela dana 
kao u sumračje i zdravi slični smo mrtvima. 

11 

Mumljamo svi kao medvjedi i gučemo jednako kao golubovi. Čekamo sud, a on ne dolazi, spasenje, 
a ono je daleko od nas, 

12 

Jer je velik broj grijeha naših pred tobom. Opačine naše svjedoče proti nama, jer smo svijesni 
grijehima svojim i znamo prijestupe svoje: 


13 

Vjerolomstvo i zanijekanje Gospoda, odstup od Boga svojega, govorenje o nasilju i otpadu, 
izmišljanje i iznošenje riječi lažnih. 

14 

Tako je pravica potisnuta, i pravednost stoji daleko, jer istina opada na trgu, i poštenje ne može da 
prođe. 

15 

Tako mora nestati istine, i tko se uklanja oda zla, nema ga. Gospod je to vidio, i bilo mu je vrlo 
neugodno, što više nije bilo pravice. 

16 

I vidio je, da nema čovjeka, i začudio se, da nitko nije posredovao. Tada mu je pomogla njegova 
vlastita mišica, i pravednost je njegova poduprla njega. 


Najteža nesreća - izgnanstvo - za Ezekiela je odlučno otkriće. Izrael je propao zato što je 
iznevjerio svoje odgovornosti, ali za svakoga je Izraelca i nadalje sve moguće. Svatko mora 
preuzeti svoje odgovornosti, izabrati između života i smrti: "Na pravedniku će biti pravda 
njegova, a na bezbožniku bezbožnost njegova" (Ez 18,20). 


(Ez 18,20) 

20 

Duša, koja grijehi, ona će poginuti. A sin neće nositi krivnje oca, i otac neće nositi krivnje sina. 
Pravedniku će biti plaća pravednosti, bezbožniku plaća bezbožnosti. 


Tebi sam zgriješio (Ps 51,6). - Priznavanjem grijeha, u obliku u kojem se javlja u Bibliji kao 
odjek Zakona i proroka, izraz je svijesti i odgovornosti. Nije mu svrha utvrditi količinu 
prijestupa, nabrojiti što više grijeha, radi sigurnosti da se ništa ne bi izostavilo. 


(Ps 51,6) 

4 

Tebi, tebi samo sagriješih, što je pred tobom bilo zlo, to učinih, tako da se ti pokazuješ prave dan u 
presudi svojoj, čist stojiš u sudu svojem. 


(Psalam 51 u drugim Biblijama počinje od 3. retka, a u Šarićevoj internetsko izdanje taj redak je 1. 
Zato je ovdje redak 4 isti kao redak 6 u drugim Biblijama, napomena Milan Kušnjačić). 


Priznavanje suočava čovjekovu nepravednost s Božjom pravednošću (Iz 59,9.14; Dn 3,27-31; 
Ps 51,6...). 


(12 59,9.14) 

9 

Zato je sud daleko od nas i spasenje ne dolazi do nas. Čekamo svjetlost, ali gle, tmina je, bijeli 
dan, ali putujemo po mraku. 

14 

Tako je pravica potisnuta, i pravednost stoji daleko, jer istina opada na trgu, i poštenje ne može da 
prođe. 


(Dn 3,27-31) 

27 

Tada dođoše satrapi, namjesnici, zapovjednici i savjetnici kraljevi i vidješe, da oganj lije bio 
mogao ništa učiniti onim ljudima. Njihova kosa, na glavi nije se bila opalila, njihove se haljine 


nijesu oštetile i nikakva šteta od ognja nije im se nanijela. 

28 

Tada povika Nebukadnezar: "Neka je blagoslovljen Bog Šadrakov. Mešakov i Abed-Negov! On je 
poslao anđela svojega i oslobodio sluge svoje, koji se pouzdaše u njega, zapovijed kraljevu 
prestupiše i tjelesa svoja predadoše, da ne bi poštovali drugoga boga niti mu se poklonili osim 
svojemu! 

29 

Zato izlazi od mene ova zapovijed: "Ako tkogod, bilo kojega naroda, bilo kojega plemena i jezika, 
izgovori kakvu psovku na Boga Šadrakova, Mešakova i Abed-Negova, taj neka se na komade 
isiječe i kuća njegova neka se pretvori u podrtine; jer nema drugoga boga, koji bi mogao tako 
izbaviti!" 

30 

Tada uzdiže kralj Šadraka, Mešaka i Abed—Nega opet na visoka mjesta njihova u pokrajini 
babilonskoj. 
Daniel, glava 4 

1 

"Kralj Nebukadnezar svima narodima, plemenima i jezicima, što prebivaju po svoj 
zemlji. Sreća vam sve veća i veća! 


(Šarićevo internetsko izdanje Biblije redak 1. glava 4. je redak 31. glava 3. u drugim Biblijama u 
Danielovoj knjizi, napomena Milan Kušnjačić). 


(Ps 51,6) 

4 

Tebi, tebi samo sagriješih, što je pred tobom bilo zlo, to učinih, tako da se ti pokazuješ prave dan u 
presudi svojoj, čist stojiš u sudu svojem. 


(Psalam 51 u drugim Biblijama počinje od 3. retka, a u Šarićevoj internetsko izdanje taj redak je 1. 
Zato je ovdje redak 4 isti kao redak 6 u drugim Biblijama, napomena Milan Kušnjačić). 


Ne tek radi priznanja da je kazna koja je uslijedila zaslužena već i radi toga da, u dubljem 
sagledavanju, koje ido do zahvaljivanja, teret prijestupa padne na grešnika i da se Bog od 
njeg opravda: "U tebe je, Gospodine, pravednost, a u nas stid na obrazu"' (Dn 9,7; Bar 
1,15...). Tako se pokornička molitva vraća onomu što vidi iskonski izvještaj: Bog je dobar, a 
grešnik je odgovoran za zlo. 


(Dn 9,7) 

ZA 

Ti si, Gospode, pravedan, a stidno rumenilo moralo bi udariti u lice na današnji dan nas, sve ljude 
Judine, stanovnike jerusalemske, i sav narod izraelski, blizu i daleko po svim zemljama, kamo si ih 
razagnao zbog nevjernosti, koju počiniše tebi. 


Bar (1,15...) 

"Pravednost je pri Gospodu, Bogu našemu; nama se danas obrazi crvene od stida, nama judejskim 
muževima i jeruzalemskim građanima, jer smo sa svojim kraljevima i vladateljima, svećenicima, 
prorocima i s našim ocima griješili protiv Gospoda. Bili smo mu nepokorni, nismo slušali poruke 
Gospoda, Boga svoga, niti smo slijedili njegove naloge, što nam ih je izdavao. 


(Šarićevo internetsko izdanje Biblije nema knjige proroka Baruha i preuzeto je iz Franjevačke 
Biblije, Zagreb, 2010., napomena Milan Kušnjačić). 


5. Evanđelje je, za sv. Pavla, konačna objava te Božje pravednosti i grešnikove odgovornosti. 
Pva tri poglavlja Poslanice Rimljanima pokazuju razornost grijeha, težinu odlučnih 
opredjeljenja, a istodobno razjašnjavaju tu sudbinu koja nadilazi ljudsku mjeru. Božja 
srdžba, istina, navaljuje toliki teret čovjekovim činima i uzrokuje da njegova odgovornost 
nadilazi sve što on sam može predvidjeti i htjeti, ali ta paradoksalna sudbina samo je naličje 
jedne ljubavi božanskih razmjera: "'Bog je naime zatvorio sve ljude u neposlušnost da im se 
svima smiluje" (Rim 11,32). 


(Rim 11,32) 
32 
Jer je Bog zatvorio sve u nepokornost, da se smiluje svima. 


Taj se naum očituje u Kristovoj muci. Razne odgovornosti što su se ispreplele i dovele do 
smrti Sina Božjega nisu sve jednake (usp Iv 19,11; Dj 3,13 sl) ni posvemašnje (Dj 3,17), ali su 
stvarne, i sve zajedno su dovele do tog čudovišnog zločina. 


(Iv 19,11) 

11 

Isus reče: "Ne bi imao vlasti nikakve nada mnom, kad ti ne bi bilo dano odozgo. Zato onaj ima veći 
grijeh, koji me predade tebi." 


(Dj 3,13 sl) 

13 

Bog Abrahamov, Izakov i Jakovljev, Bog otaca naših, proslavi Slugu svojega Isusa, kojega vi 
predadoste i odrekoste ga se pred licem Pilatovim, kad je on bio odlučio da ga pusti. 

14 

A vi se sveca i pravednika odrekoste i zaprosiste čovjeka ubojicu da vam se pokloni. 

15 

Vi ubiste početnika života, kojega Bog oživi od mrtvih, čemu smo mi svjedoči. 


(Dj 3,17) 
17 
I sad, braćo, znam, da iz neznanja ono učiniste, kao i glavari vaši. 


Stoga propovijedanje evanđelja u najranijoj Crkvi uvijek podsjeća na Jeruzalem, uzet u 
cjelini, na njegovu odgovornost: 'Vi ste ga ubili..." (Dj 2,23; 3,14; 4,10; 5,30...). Grešnik dolazi 
k vjeri samo pokajanjem i sviješću o svojoj odgovornosti. 


(Dj 2,23; 3,14; 4,10, 5,30...) 

23 

Njega ste određenom odlukom i predznanju Božjem predali i rukama bezbožnika pribili ga križi 
ubili. 

14 

A vi se sveca i pravednika odrekoste i zaprosiste čovjeka ubojicu da vam se pokloni. 

10 

To neka je na znanje svima vama i svemu narodu Izraelovu: U ime Isusa Krista Nazarećanina, 
kojega vi raspeste, kojega Bog oživi od mrtvih, po njemu stoji ovaj pred vama zdrav. 

30 

Bog otaca naših podiže Isusa, kojega vi ubiste objesivši ga na drvo. 


i 
Ovoga Bog desnicom svojom uzvisi za vladaoca i spasitelja, da dadne Izraelu pokajanje i 
oproštenje grijeha. 


Isus raspet na križu 


Friedrich Brentel (1627) 


https://archive.org/details/TheCrucifixion-NGA-1-2-3-4 


-sastavio Milan Kušnjačić, 2. rujna 2023. 

